oudt zij eeneyegelijke dat jan van thienen sone wijlen willems va
cortenake ende margriete van grammeere zijn wijf genomen hebben
tegen gerarde van baussele des selfs gerarts hof geheeten topblecke
bij cortenake met allen den wynnen landen dair toe opden dach van
heden behoende uutgenomen drie half boender lants gelegen ontrent
lyefkenrode die een geheeten jan vande driessche houdt uutgenome
oic een stucxken lants op bleckenvelt dat cornelis vand beke va gerarde
houdt hij sal oic de wynne in zijnd pechtingen hebben tstuck lants
gecrege jegen gielis luokers ende dlant gecrege jegen arnde ende
willeme van tielt ende niet voirde metten beemden boegden en
weyden die de voirs wynne tot noch mette goede gehoude heeft ende
mede den beempt des voirs gerarts gelegen inde rottembeemde en
oic den boegaert die lijze goedens gehouden heeft ende niet vorde
Te houden te hebben ende te wynnen van half merte nistcomen
eenen tmijn van vi jaen lanck deen dander achtvolgen Elcx
jaers daenbynne de voirs wynnen lande om en voe xxxii mudde
sesse halster corens goet ende payabel met wanne ende vlogele
wel bereyt deen derdel dairaf jairlijcx te loeven gelevt mett
maten van loeven ende dander tweedeel op een mile omgaens
den voirs hove mett maten van dyest altoes tsint andriesmisse
Ende de voirs beemde metten fruyte sulc alst god verleene sal
om ende voe hondert vive ende eene halve gulden te x stuvs
tstuck drie plecke ten tijde in borssen loepen voe elken gulden
gereekent vallen jairlijcx tsinte mtensmisse telke tmijne als
vreycte schout Item sal de voirs wynne int voirs hof jairlijcx
leven ondhalf hondert goeder cusbeer walmen om dmede
dake
thof ende stroelen huyse te decken Ende alsmen die aldair
vdect oft anders aen doude werck yet werckt soe sal de voirs
wynne den werclieden den montcost geve ende gerardt sal de
dachuen betalen oic sal de wynne tot sulke wercke alle stoffe
sculdich zijn naerder te hale Item sal de voirs wynne gehoude
zijn jairlijcx op tgoet te planten vijftich cusbeer poten ten
meesten proufijte bij raide gerarts ende die wel verdoernen
ende alle verdroechde willigen moegen afhouwen ende voe elcke
twee leven poten bij raide als voe setten ende vdoeme Item
gerardt sal te hemwert behoude zijn nuwehuys zijne nuwe stal
ende oic thuys dat neven gerarts huys steet miet stroegedectt